*Arnica montana*
**Solblom** (*Arnica montana*) er en truet og sjelden flerårig plante med en grunnstilt rosett av blader. Bladene er smalt eggeformet og helrandet med tallrike, ganske stive hår på begge sider. På de blomsterbærende stenglene finnes noen få, mer eller mindre klart motsatte blader som er lansettformede. Blomsterstenglene er stivt behåret og fullstendig opprette. De bærer én stor, endestillet kurv og opp til to andre, men noe mindre, sidestilte kurver. Blomstringen skjer i juni-juli, og blomstrene er samlet i kurver, der randkronene er meget lange, mens skivekronene er ganske korte. De er alle gul-oransje i farven. Frøene har en håraktig fnokk.

Ikke-synlige trekk
------------------

Rotnettet består av vannrette jordstengler som bærer de grove, trevlede røttene. Planten inneholder flere stoffer som har en innvirkning på kroppen, bl.a. arnicin, fytosteroler, sesquiterpen-laktoser, flavonoider, karotenoider og en eterisk olje. Uttrekk av solblom kan være allergifremkallende, særlig på grunn av sesquiterpenlaktonet *helenalin* og derivater av den.

Størrelse
---------

0,60 x 0,25 m (60 x 25 cm/år), ikke medregnet planter som dannes ved skudd fra den krypende jordstengelen.

Utbredelse
----------

Planten er utbredt over det meste av Nord-Europa, i fjell og på andre lysåpne biotoper hvor jordbunnen er fuktig. 

### Norge

Planten har hatt stor utbredelse i Sør-Norge knyttet til slåtteeng og beitemark, men har gått sterkt tilbake på grunn av gjengroing etter at beiting og slått har tatt slutt. Den er kommuneblomst for Bømlo kommune og fylkesblomst for Agder fylkeskommune.

I mai 2008 fikk Valle kommune postkort fra miljøvernminister Erik Solheim med bønn om å ta spesielt godt vare på denne truede arten.

### Sverige

Planten finnes i vestlige del av Sverige under navnet *«slåttergubbe»* eller *«hästfibba»*.

### Danmark

I Danmark finnes den i lyse skoger, på enger og på ikke alt for sure heder, men planten, som de kaller *«volverlej»* er blitt sjelden, og den er i stadig tilbakegang. 

### Italia

Solblom finnes også i de italienske østalper.

Bruk
----

Uttrekk av planten («arnikatinktur») brukes i fytoterapi mot blåmerker og hevelser, men skal ikke brukes på sår eller sprukken hud. Se ovenfor angående risikoen for allergi.

Referanser
----------

1. ↑  «Artsdatabankens artsopplysninger». Artsdatabanken. 28. februar 2022. Besøkt 28. februar 2022.
2. ↑  Solstad H, Elven R, Arnesen G, Eidesen PB, Gaarder G, Hegre H, Høitomt T, Mjelde M og Pedersen O (24. november 2021). «Karplanter. Vurdering av solblom *Arnica montana* som EN for Norge»Åpent tilgjengelig. *Norsk rødliste for arter 2021*. Artsdatabanken. Besøkt 28. mars 2023.
3. ↑  Se Miljøstyrelsens rapport om naturkosmetik Arkivert 29. september 2007 hos Wayback Machine.
4. ↑  «Arkivert kopi». Arkivert fra originalen 2. april 2015. Besøkt 15. mars 2015.
5. ↑  Mads Ommundsen: *Ber kommunene om å ta vare på truede arter* Fædrelandsvennen 16. mai 2008 side 16-17.
6. ↑

Eksterne lenker
---------------

* (en) *Solblom* i Encyclopedia of Life Rediger på Wikidata

* (en) *Solblom* i Global Biodiversity Information Facility Rediger på Wikidata

* (no) *Solblom* hos Artsdatabanken Rediger på Wikidata

* (sv) *Solblom* hos Dyntaxa Rediger på Wikidata

* (en) *Solblom* hos ITIS Rediger på Wikidata

* (en) *Solblom* hos NCBI Rediger på Wikidata

* (en) *Solblom* hos The International Plant Names Index Rediger på Wikidata

* (en) *Solblom* hos Tropicos Rediger på Wikidata

* (en) *Kategori:Arnica montana* – bilder, video eller lyd på Wikimedia Commons Rediger på Wikidata

* (en) *Arnica montana* – galleri av bilder, video eller lyd på Wikimedia Commons Rediger på Wikidata

* *Arnica montana* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** GND **·** LCCN **·** BNF **·** BNF (data) **·** NKC
 |